alexandrainst/scandi-wiki huggingface dataset:
Upplyfting - Í sumarskapi

Upplyfting - Í sumarskapi  er 33 snúninga LP hljómplata gefin út af SG - hljómplötum árið 1982. Á henni flytur hljómsveitin Upplyfting nokkur lög. Upplyfting er skipuð Hauki Ingibergssyni, Kristjáni B. Snorrasyni, Sigurði V. Dagbjartssyni og Þorleifi Jóhannssyni.
Þeir Gunnar Þórðarson, Kristján B. Óskarsson, Kristinn Svavarsson og Eypór Gunnarsson sjá um viðbótar hljóðfæraleik. Fyrri félagi í Upplyftingu, Magnús Stefánsson, syngur lagið Ég sakna þín og í syrpunni í sumarskapi. Kristín Jóhannsdóttir syngur í laginu Ég kem til að kveðja. Gunnar Þórðarson sá um útsetningar, tónstjórn (production). Og þá einnig hljóðblöndun ásamt tæknimönnum við hljóðritun, sem eru Sigurður Bjóla og Tony Cook í Hljóðrita hf.
Hönnun umslags: SG.  Ljósmynd: Studio 28. Aðstoð varðandi myndatöku: Modelsamtökin og Þórscafé. Setning, litgreining og prentun: Prisma.

Lagalisti 
 Ég kem til að kveðja - Lag - texti: Sigurður R. Dagbjartsson - Símon Jóhannsson 
 Flaskan mín fríð - Lag - texti: Þjóðlag - Jónas Friðrik - Lögin frá 2 - 19 eru syrpa sett saman af Hauki Ingibergssyni og nefnist Í sumarskapi.
 Komdu í kvöld, ástin mín  - Lag - texti: Blaikley - Birgir Marinósson 
 Sjóarinn síkáti - Lag - texti: Viðar Jónsson
 Gvendur á eyrinni - Lag - texti: Rúnar Gunnarsson - Þorsteinn Eggertsson 
 Í sól og sumaryl - Lag - texti: Gylfi Ægisson 
 Ævintýri - Lag - texti: W Champbell - Ómar Ragnarsson
 Nú er komið frí - Lag - texti: Guðmundur Haukur
 Litla músin - Lag - texti: Jóhann Helgason - Magnús Sigmundsson
 Vetrarnótt - Lag - texti: Ágúst Atlason 
 Gef mér síðasta dans - Lag - texti: J.  Pomus/R. Shuman - Ómar Ragnarsson
 Þó líði ár og öld - Lag - texti: M. Brown/T. Sarsone - Kristmann Vilhjálmsson 
 Það blanda allir landa upp til stranda - Lag - texti: M. Haggard - Þorsteinn Eggertsson
 Ég er frjáls - Lag - texti: Pétur Bjarnason
 Það er svo geggjað að geta hneggjað - Lag - texti: Magnús Ingimarsson - Flosi Ólafsson
 Flakkarasöngurinn - Lag - texti: Yngvi Steinn Sigtryggsson - Þorsteinn Eggertsson
 Lífsflótti - Lag - texti: Haukur Ingibergsson - Smári Hannesson
 S.O.S. ást í neyð - Lag - texti: Moroder/Holm - Ómar Ragnarsson
 Ég vil bara beat -músik - Lag - texti: Mason/Dixon - Helgi Pétursson
 Laugardagskvöld - Lag - texti: Haukur Ingibergsson
 Brostu - Lag - texti: Gunnar Þórðarsson - Þorsteinn Eggertsson
 Sumarfrí - Lag - texti: Sigurður V. Dagbjartsson - Kristján B. Snorrason
 Ég sakna þín - Lag - texti: Haukur Ingibergsson
 Ást á rauðu ljósi - Lag - texti: Jóhann G. Jóhannsson 
 Vorbjört nótt - Lag - texti: Sigfús Arnþórsson - lðunn Steinsdóttir
 Ég bíð og vona - Lag - texti: Jóhann G. Jóhannsson

SG-hljómplötur
Hljómplötur gefnar út árið 1982
Tilraunaheimspeki

Tilraunaheimspeki er aðferðafræði í heimspeki sem styðst að einhverju leyti við tilraunir og athuganir, m.a. skoðanakannanir. Tilraunaheimspeki er nýleg aðferð í heimspeki sem hefur að mestu leyti orðið til á 21. öldinni. Tilraunaheimspekin er undir óbeinum áhrifum frá kenningum bandaríska heimspekingsins W.V.O. Quine.

Nokkur ágreininigur er um hvert framlag tilraunaheimspekinnar gæti verið. Sumir telja að tilraunaheimspekin sé á endanum vart annað en hugtakagreining sem tekur mið af megindlegum rannsóknum. 

Meðal heimspekinga sem hafa fengist við tilraunaheimspeki má nefna Stephen Stich, Shaun Nichols og Brian Weatherson.

Heimspekistefnur
Þverstæða

Þverstæða eða þversögn er þegar fullyrðing eða fullyrðingar sem virðast vera augljóslega sannar leiða til mótsagnar eða fráleitrar niðurstöðu. Einnig mætti orða það þannig að þverstæða sé fullyrðing sem virðist við fyrstu sýn vera ósönn eða bersýnileg firra en virðist engu að síður leiða af sönnum forsendum. Venjulega er þó annaðhvort um rökvillu að ræða, það er að segja eitthvert skref í röksemdafærslunni er óleyfilegt, eða einhver af forsendunum er þegar öllu er á botninn hvolft ekki sönn. 

Dæmi um þverstæður eru þverstæður Zenons, þverstæðan um lygarann og þverstæða Russells.

Tilvísanir

Heimildir og frekari fróðleikur 
 Quine, W.V.O., „The Ways of Paradox“ í The Ways of Paradox and Other Essays (Cambridge, MA.: Harvard University Press, 1966): 3-20.

Tenglar
Knattspyrnufélagið Víðir

Knattspyrnufélagið Víðir er íslenskt knattspyrnufélag frá Garði á Suðurnesjum. Félagið var stofnað 11. maí 1936. Víðir leikur í bláum búningum og spilar heimaleiki sína á Nesfisk-velli. Meistaraflokkur karla leikur eins og er í 3. deild. Besti árangur Víðis í deildakeppni er 7. sæti í efstu deild karla árið 1986, en félagið lék í efstu deild frá 1985-1987 og aftur 1991. Víðir lék til úrslita í Bikarkeppni KSÍ árið 1987 á Laugardalsvelli en tapaði gegn Fram.

Víðir varð árið 2008 fyrst íslenskra liða til þess að taka þátt í Evrópukeppninni í Futsal. Liðið vann sér inn þátttökurétt á mótinu eftir að hafa spilað til úrslita gegn Val um íslandsmeistaratitilinn í innanhúsknattspyrnu. Valur vann leikinn og hlaut þar með þátttökuréttinn en gat ekki tekið þátt og því féll það í skaut Víðis að fara á mótið fyrir Íslands hönd.

Titlar 
 B deildarmeistarar: 1990
 C deildarmeistarar: 1982 og 1998
 D deildarmeistarar: 2007
 Lengjubikarmeistarar B deildar: 2017

Ferill á Íslandsmóti 
 1968-1982: C-deild
 1983-1984: B-deild
 1985-1987: A-deild
 1988-1990: B-deild
 1991: A-deild
 1992: B-deild
 1993-1994: C-deild
 1995: B-deild
 1996-1998: C-deild
 1999: B-deild
 2000-2004: C-deild
 2005-2007: D-deild
 2008-2010: C-deild
 2011-2016: D-deild
 2017-2020: C-deild
2021-?: D-deild

Ýmislegt 
 Flestir leikir í efstu deild:
Vilberg Þorvaldsson og Grétar Einarsson (71 leikur)
 Flest deildarmörk í efstu deild:
Grétar Einarsson (18 mörk)
 Stærsti deildarsigur:
18-0 gegn Afríku í D-deild 2007.
 Stærsta deildartap:
0-8 gegn Fylki í B-deild 1995.

Víðir
Sveitarfélagið Garður
Listi yfir elstu manneskjur á Íslandi

Þetta er listi yfir elstu manneskjur Íslands (yfir 105 ár), raðað eftir ævilengd. 

Þann 19. janúar 2019 varð Jensína Andrésdóttir elsta núlifandi manneskja á Íslandi, 109 ára og 70 daga.

Þann 18. apríl varð Dóra Ólafsdóttir elsta núlifandi manneskja á Íslandi, þá 106 ára og 285 daga gömul.

Tilvísanir

Íslendingar
Listar yfir fólk
Norðurárdalur (Skagafirði)

Norðurárdalur er dalur í austanverðum Skagafirði en mörkin milli Blönduhlíðar og Norðurárdals eru um Bóluá. Um dalinn liggur Þjóðvegur 1 upp á Öxnadalsheiði.

Dalurinn liggur fyrst til austsuðausturs en sveigir fljótlega til norðausturs. Norðurhlíð hans frá Bólugili kallast fyrst Silfrastaðafjall en síðan tekur Kotaheiði við og nær fram að Valagilsá. Þar tekur Silfrastaðaafrétt við. Hann tilheyrði áður Silfrastöðum en er nú eign hreppsins. Sunnan dalsins er Krókárgerðisfjall og síðan Borgargerðisfjall og fremst Virkishnjúkur. Vestan við Virkishnjúk gengur inn djúpur þverdalur og kallast norðurhlíð hans Egilsdalur en suðurhlíðin Tungudalur og er þá komið yfir á Kjálka. 

Nokkurt undirlendi er í dalnum, þó minnst um miðbik hans, og þar fellur Norðurá um víðáttumiklar eyrar og hefur flæmst víða um þær í áranna rás. Í hana falla ýmsar þverár, þar á meðal Kotaá, Valagilsá, Króká og Egilsá. Sumar ánna gátu verið miklir farartálmar áður en þær voru brúaðar, einkum þó Valagilsá. Dalurinn er veðursæll og víða ágætlega gróinn og nú er hafin mikil skógrækt í Silfrastaðafjalli. Þar hafa á síðustu árum verið gróðursettar yfir milljón trjáplöntur.

Mikil skriðuföll urðu í Norðurárdal 6. júlí 1954 eftir stórrigningar sem gengið höfðu yfir sólarhringinn á undan og ollu þau miklum skemmdum, einkum á Fremri-Kotum, þar sem skriða staðnæmdist rétt ofan við íbúðarhúsið, en einnig á Ytri-Kotum, sem þá voru farin í eyði.

Lengst af voru 7 bæir í byggð í Norðurárdal en aðeins þrír eru eftir, Fremri-Kot, Egilsá og Silfrastaðir. Egilsá fór í eyði 2009 en var aftur komin í byggð 2010. Þar var lengi rekið sumardvalarheimili fyrir börn og síðar skólaheimili fyrir seinfæra og þroskahefta unglinga.

Bæir í Norðurárdal

Í byggð:
 Silfrastaðir
 Fremri-Kot
 Egilsá 

Eyðibýli: 
 Borgargerði (fór í eyði 1974)
 Ytri-Kot (fóru í eyði 1952)
 Krókárgerði (fór í eyði 1898)
 Hálfdanartungur (fóru í eyði 1876)

Fornbýli:
Ausugerði (fór í eyði um 1670)
Skeljungsskáli
Bessakot
Ketilsstaðir (fóru í eyði 1690)
Haukagil/Grund?
Blómsturvellir
Vík
Henglastaðir
Gerði
Smáaland
Bygggerði

Heimildir 
 Hjalti Pálsson (ritstj.): Byggðasaga Skagafjarðar IV. bindi. Akrahreppur. Sögufélag Skagfirðinga, 2007. ISBN 978-9979-861-15-7}

Akrahreppur
Dalir á Íslandi
Skagafjarðarsýsla
Normannar

Normannar eru íbúar Normandí. Norrænir menn, einkum frá Noregi og Danmörku, tóku sér þar bólfestu á 9. og 10. öld. Þeir tóku að miklu leyti upp tungu fyrri íbúa, en samt voru talsverð áhrif norrænnar tungu í máli þeirra og örnefnum.

Frægir Normannar 

 Vilhjálmur sigursæli, lagði undir sig England árið 1066 eftir Orrustuna við Hastings.
 Roger de Hauteville, lagði undir sig Síkiley og lagði grunninn að ríki Normanna á Suður-Ítalíu.
 Jean de Béthencourt, landkönnuður
 Gustave Flaubert, rithöfundur
 Guy de Maupassant, rithöfundur
 Jacques Anquetil, hjólreiðarmaður
 Christian Dior, tískukóngur 
 Erik Satie, tónskáld 

Fornir þjóðflokkar
Saga Frakklands
Saga Englands
Þaralátursfjörður

Þaralátursfjörður er stuttur og lítill fjörður á austanverðum Hornströndum, milli Furufjarðar og Reykjafjarðar. Þaralátursnes skilur fjörðinn frá Reykjafirði og Furufjarðarnúpur fjörðinn frá Furufirði. Einn bær var í dalnum og er í eyði. Botn fjarðarins er að mestu ógróinn sandur og þar rennur til sjávar frá Drangajökli jökulsáin Þaralátursós. Eyrarrós vex þar á stórum svæðum.

Utarlega í Þaralátursfirði er sérkennilegt kennileiti sem hefur nafnið Kanna. Ofarlega í Þaralátursós er stór klettahöfði, Óspakshöfði sem kenndur er við Óspak Glúmsson sem sagt er frá í Eyrbyggju og Óspakseyri í Bitrufirði er kennd við.

Reykjafjörður sem er austan við Þaralátursfjörð er vinsæll upphafs og áningastaður þeirra er ganga um Hornstrandir.
Gönguleið er yfir Þaralátursnes til Reykjafjarðar.

Tengill 
 Þaralátursfjörður og Drangajökull

Firðir á Íslandi
Hornstrandir
Skoðanakönnun

Skoðanakönnun er könnun á almenningsáliti með notkun úrtaks. Skoðanakannanir geta snúist um allt milli himins og jarðar: stuðning við stjórnmálaflokka, smekk á matvöru eða afstöðu til fóstureyðinga svo nokkur dæmi séu nefnd. Niðurstöður skoðanakannanna eru birtar með fyrirvara um skekkjumörk, svonefnd öryggismörk. Skoðanakannanir eru alls ekki alltaf áreiðanlegar og niðurstöður þeirra geta verið fjarri lagi.

Saga
Fyrsta þekkta dæmi þess að skoðanakönnun hafi verið framkvæmd gerðist árið 1824 í Bandaríkjunum í dagblaðinu The Harrisburg Pennsylvanian. Í þeirri könnun var athugað fylgi við forsetaframbjóðendurna Andrew Jackson og John Quincy Adams, í ljós kom að Jackson hafði stuðning 335 og Adams 169. Slíkar kannanir urðu vinsælar í kjölfarið þótt þær væru óvísindalega unnar og endurspegluði ekki ávallt þýðið. Árið 1916 framkvæmdi bandaríska vikublaðið The Literary Digest póstskoðanakönnun fyrir allt landið og gat spáð fyrir um sigur Woodrow Wilsons í bandarísku forsetakosningunum það ár. Næstu fjórar forsetakosningar beiti blaðið þeirri aðferð að senda út könnunina með pósti og töldu svörin sem þeim bárust aftur.

Árið 1936 brást The Literary Digest bogalistin en þá buðu Alf Landon og Franklin D. Roosevelt sig fram til forseta Bandaríkjanna. Úrtak vikublaðsins var með meira en tvær milljónir lesendur en ritstjórar þess gerðu sér ekki grein fyrir því að þeir endurspegluðu ekki kjósendur í heild sinni þar sem þeir voru mikið til vel stæðir Bandaríkjamenn sem studdu Repúblikanaflokkinn. The Literary Digest gaf því út að forsetaframbjóðandi Repúblikanaflokksins myndi fara með sigur af hólmi. Um sömu mundir vann George Gallup könnun með minna þýði sem hafði verið valið með vísindalegri aðferð. Honum tókst að spá fyrir um stórsigur Roosevelts í kosningunum. The Literary Digest var lagt niður skömmu seinna en meiri eftirspurn varð eftir skoðanakönnunum.

Tilvísanir

Skoðanakannanir
Almenningsálit
Jaleel White

Jaleel Ahmad White (fæddur 27. nóvember 1976) er bandarískur leikari sem talaði meðal annars fyrir Sonic í The Adventures of Sonic the Hedgehog árið 1991. Hann lék líka í þættinum Family Matters. Hann lék einnig lítil hlutverk í kvikmyndunum Big Fat Liar og Dreamgirls og var röddin fyrir Martin Luther King, Jr. í Our Friend Martin.

Bandarískir leikarar
Fólk fætt árið 1976
Brauðrist

Brauðrist (einnig kölluð ristavél) er heimilistæki notað til að rista brauð. Dæmigerð brauðrist notar allt að 1200 vöttum og getur ristað brauð á 1 til 3 mínúta. Mörg fyrirtæki framleiða brauðristar, nokkur þekktustu eru:
 Melissa
 Braun
 Toastmaster
 Electrolux
 Husqvarna

Rafmagnsbrauðristar komu á markað á Íslandi á seinni hluta þriðja áratugarins. Þannig voru brauðristar meðal ramagnstækja sem auglýst voru til sölu fyrir jólin 1927. Árið eftir birtist svohljóðandi auglýsing í tímaritinu Fálkanum: Hafið þjer smakkað brúnað franksbrauð? Kaupið Therma brauðrist og brúnið brauðið á borðinu hjá yður. Þjer munuð aldrei borða óbrúnað brauð eftir það.

Tilvísanir 

Heimilistæki
Allister Brimble

Allister Brimble er (fæddur árið 1970) breskur tónlistarmaður. Hann bjó til tónlistina í tölvuleikjunum Driver og Driver 2.

Tenglar  
 http://uk.youtube.com/watch?v=4JhpDC4Lj44&feature=related

Breskir tónlistamenn
Heimilistæki

Heimilistæki eru vélar, oftast knúnar með rafmagni, sem eru algengar á heimilum fólks. Heimilistæki eru flest ætluð til notkunar við húsverk, svo sem við eldamennsku, þrif og þvotta, en stundum eru rafmagnstæki ætluð til afþreyingar líka kölluð „heimilistæki“, einkum þegar þau eru orðin svo algeng að þau eru komin „á hvert heimili“. Þannig er t.d. talað um þá breytingu sem varð þegar útvarpstæki hættu að vera fyrst og fremst tæki fyrir radíóamatöra og urðu heimilistæki. Þetta olli breytingum á tækinu sjálfu og sölu þess; í stað heyrnartóla kom hátalari, og í stað þess að vera selt ósamsett voru sett á markað tæki sem voru tilbúin úr kassanum. 

Heimilistækjum er stundum skipt í hvítvöru (ísskápar, þvottavélar o.s.frv.) og brúnvöru (sjónvörp, geislaspilarar o.s.frv.) eftir því hvaða litur er eða hefur verið ráðandi í framleiðslu þeirra. Hvítvara á þannig oftast við stór heimilistæki sem ætluð eru til notkunar við húsverk en brúnvara á oftast við lítil heimilistæki sem ætluð eru til afþreyingar.

Tegundir 

Heimilistæki
Örbylgjuofn

Örbylgjuofn er heimilistæki notað til að hita mat. Ofnin notar örbylgjur til að örva sameindir vatns, sem framleiða hita. Örbylgjuofninn hefur breytt miklu við matseld síðan hann kom fram á áttunda áratugnum, sérstaklega þar sem í honum er hægt að elda eða hita mat með mun fljótlegri hætti en tildæmis í hefðbundnum bakaraofni.

Heimilistæki
Giorgio Moroder

Giovanni Giorgio Moroder (fæddur 26. apríl 1940 í Ortisei, Ítalíu sem Hansjörg Moroder) er ítalskur útgefandi, tónlistarframleiðandi og lagasmiður. Hann er þekktastur fyrir framleiðslu sína á diskósmellum Donnu Summer á borð við „I Feel Love“ (1977) sem höfðu mikil áhrif á nýbylgjutónlist 9. áratugarins. Hann hlaut Óskarsverðlaun fyrir tónlist sína í kvikmyndinni Miðnæturhraðlestin 1978.

Meðal þekktustu laga hans eru:
 E=MC2 (1979)
 I’m Left You’re Right She’s Gone (1977)
 I Wanna Rock You
 From Here To Eternity
 The Chase (Midnight Express)

Giorgio átti fjölmörg lög á útvarpsstöðinni Flashback 95.6 í tölvuleiknum Grand Theft Auto: Liberty City Stories. Lögin sem talin eru hér að framan skipuðu sess á stöðinni en einnig lagið First Hand Experience in Second Hand Love.

Ítalskir tónlistarútgefendur
Ítölsk kvikmyndatónskáld
Óskarsverðlaunahafar í flokki bestu tónlistar
Guðmundur Árnason

Guðmundur Árnason (fæddur 20. september 1963) er stjórnmálafræðingur og ráðuneytisstjóri í Fjármálaráðuneytinu. Hann er fæddur á Eskifirði.

Fjölskylda 
Foreldrar hans eru Árni Halldórsson, fyrrverandi skipstjóri og útgerðarmaður, og Ragnhildur Kristjánsdóttir, fyrrverandi fjármálastjóri. Eiginkona Guðmundar er Sólveig Berg Emilsdóttir arkitekt, en börn þeirra eru Birna (f. 1992) og Kristján (f. 1999). Systkini Guðmundar eru Kristín Aðalbjörg Árnadóttir sendiherra, Halldór Árnason  framkvæmdastjóri, Björn Árnason  framkvæmdastjóri, og Sigrún Árnadóttir bæjarstjóri í Sandgerði.

Menntun 
Guðmundur lauk stúdentsprófi frá Menntaskólanum við Hamrahlíð 1984, bakkalárprófi í stjórnmálafræði frá Stirling-háskóla í Skotlandi 1989 og meistaraprófi í alþjóðastjórnmálum frá háskólanum í Sussex í Englandi 1990. Lokaritgerð hans fjallaði um Norðurlöndin og pólitískan samruna í Evrópu.

Starfsferill 
Guðmundur  starfaði við sérverkefni fyrir forsætis- og fjármálaráðuneyti 1991, var skipaður deildarstjóri í forsætisráðuneyti í ársbyrjun 1992, skipaður skrifstofustjóri í sama ráðuneyti frá ársbyrjun 1996, var í leyfi þaðan frá 1998 til 2000 er hann starfaði sem ráðgjafi (e. Senior Advisor) við Norræna þróunarsjóðinn í Helsinki (NDF) þar sem hann sinnti einkanlega málefnum Afríku, hóf á ný störf sem skrifstofustjóri í forsætisráðuneyti árið 2000, settur ráðuneytistjóri í menntamálaráðuneyti í september 2002, skipaður ráðuneytisstjóri í því ráðuneyti í mars 2003. Hann fór aftur til starfa í forsætisráðuneytinu frá janúar 2009 til loka apríl sama ár. Hann var settur ráðuneytisstjóri í fjármálaráðuneytinu í júni 2009.

Íslenskir ráðuneytisstjórar
Íslenskir stjórnmálafræðingar
Sonic the Hedgehog (persóna)

Sonic the Hedgehog eða bara Sonic (japanska: ソニック・ザ・ヘッジホッグ Sonikku za Hejjihoggu) er teiknimynda persóna búin til af Sega, og hann birtist fyrst 23. júní 1991. Hann hefur birst í þessum myndum/þáttum:
 The Adventures of Sonic the Hedgehog 
 Sonic X
 Sonic Underground
 Sonic the Movie

Þessi persóna á sér erkióvin Dr. Eggman sem reinir að ná í alla kaols smargarðana til þess að ná heimsyfirráðum. Sonic á tvö aðra tvíbura sem heita Skuggi (Shadow) og Silfur (Silver). Sonic á tvö frændsystkyni Rouge og Hnúi(Knuckles)Naoto Ōshima, Hirokazu Yasuhara og Yuji Naka sköpuðu persónuna sem er blár manngervandi broddgöltur sem getur hlaupið hraðar en hljóðhraði.

Hann kemur líka fram í Super Smash Bros. Brawl.

Sonic the Hedgehog
Teiknimyndapersónur
Sjóræningjar á Karíbahafi: Bölvun Svörtu perlunnar

Sjóræningjar á Karíbahafi: Bölvun svörtu perlunnar (enska: Pirates of the Caribbean: The Curse of the Black Pearl) er kvikmynd frá árinu 2003. Aðalpersóna er kapteinninn Jack Sparrow (Johnny Depp) og járnsmiðurinn Will Turner (Orlando Bloom) sem bjarga Elizabeth Swann (Keira Knightley) frá áhöfn Svörtu perlunnar, skipsins í eigu Kapteinn Hector Barbossa (Geoffrey Rush).

Gore Verbinski stjórnaði myndinni og Jerry Bruckheimer framleiddi hana. Myndin er sú fyrsta fjögurra. 

Bandarískar kvikmyndir
Listi yfir sjónvarpssframleiðendur

Þetta er listi yfir framleiðendur sjónvarpstækja.

D 
 Daewoo

F 
 Fujitsu
 Funai

H 
 Hitachi

J 
 JVC

L 
 LG

M 
 Matsui
 Matsushita
 Mitsubishi
 Motorola

N 
 NEC
 Nordmende

P 
 Panasonic
 Philips
 Pioneer

T 
 Tatung
 Thomson
 Toshiba

S 
 Samsung
 Sanyo
 Sharp
 Sony
 Scnheider

Sjónvarp
Heimilistæki
Sveitabær

Sveitabær er bújörð í dreifbýli. Sveitabæir sem farnir eru í eyði kallast eyðibýli.

Bæir í ábúð voru 4.638 árið 1994 en þá eru taldar allar jarðir sem voru skráð lögheimili einhvers, hvort sem þar var stundaður einhver búskapur eða ekki. Sama ár voru skráðar eyðijarðir 1.836.

Heimildir 
 

Landbúnaður
Listasafn Einars Jónssonar

Listasafn Einars Jónssonar er listasafn á Skólavörðuhæð í Reykjavík. Hús safnsins heitir Hnitbjörg. Í safninu eru verk Einars Jónssonar, bæði höggmyndir og málverk, varðveitt og höfð til sýnis. Safnið starfar samkvæmt arfleiðsluskrá Einars Jónssonar og Önnu Jørgensen Jónsson konu hans, frá 11. september 1954. Arfleiðsluskráin ber með sér að hlutverk safnsins sé að varðveita, sýna og rannsaka verk Einars Jónssonar, halda skrá yfir þau, heimildir um æviferil og fleira er tengist lífi og list listamannsins. Safnið var gjöf Einars til íslenska ríkisins.

Saga safnsins 
Árið 1909 bauð Einar Jónsson íslensku þjóðinni öll verk sín að gjöf með því skilyrði að reist yrði yfir þau safn. Árið 1914 þáði Alþingi gjöfina og lagði fram 10.000 krónur ásamt því að í söfnun meðal almennings söfnuðust 20.000 krónur.

Byggingin 

 

Safnið er byggt eftir teikningum Einars sjálfs en Einar Erlendsson húsameistari áritaði teikninguna 1916. Listasafn Einars Jónssonar var vígt á Jónsmessudag 24. júní árið 1923. Á þeim tíma hafði ekkert húsnæði verið byggt sem sérstakt safnhús yfir íslenska list hér á landi og var því Hnitbjörg fyrsta byggingin sem gegndi því hlutverki á Íslandi. Einar valdi stað fyrir safnið á Skólavörðuhæð sem þá var eyðiholt í útjaðri bæjarins og var safnið fyrsta byggingin á hæðinni en það var hæsti sjónarhóll bæjarins. Einar og fleiri samtíðarmenn sáu Skólavörðuhæðina sem „háborg Íslands“.

Íbúð listamannsins 
Í turnhýsi safnsins, þar sem Einar og kona hans Anna Jörgensen bjuggu, er einstakt útsýni yfir Reykjavík. Íbúðin í turnhýsinu, sem er hluti af safninu og varðveitt í upphaflegri mynd, er búin fágætum húsgögnum og listaverkum frá tíð Einars og Önnu.

Garðurinn 
Við safnið er höggmyndagarður og í honum eru 26 bronsafsteypur af verkum Einars. Sumar þeirra voru steyptar í tíð Einars og voru áður innan veggja safnsins en síðar færðar út í garð ásamt nýjum afsteypum. Á tímum þeirra Einars og Önnu lögðu þau mikla vinnu í að rækta garðinn á meðan þau bjuggu í safnhúsinu, en sagt er að Einar hafi sjálfur gróðursett allar plönturnar og sett niður elstu trén sem nú má sjá í garðinum. Höggmyndagarðurinn var formlega opnaður 8. júní árið 1984, en þá höfðu framkvæmdir staðið yfir í þónokkurn tíma og margir komið að þeirri vinnu.

Tenglar
 Listasafn Einars Jónssonar 
 Hnitbjörg, listasafn Einars Jónssonar; grein í Vísi 1980
 Geymsla eða grafhýsi; grein í Lesbók Morgunblaðsins 1979
 Konur kóngaraðarinnar; grein í Lesbók Morgunblaðsins 2003
 Sterk stemning; grein í DV 1996

Listasöfn á Íslandi
Miðborg Reykjavíkur
Síður sem þurfa hnit
Söfn í Reykjavík
Söfn á Íslandi helguð einstaklingum
Byggingar í Reykjavík
Funai

Funai er japanskur sjónvarpsframleiðandi sem hefur framleitt sjónvörp og vídeótæki. Fyrirtækið var stofnað í Osaka árið 1961.

Nöfn á sjónvörpum sem Funai hefur framleitt 
 Tv - 2002 (1980) -
 Tv - 2003

Japönsk fyrirtæki
Stofnað 1961
Einar Ingibergur Erlendsson

Einar Ingibergur Erlendsson húsameistari  fæddist 15. október árið 1883 í Reykjavík og lést 24. maí 1968. Hann er talinn einn af brautryðjendum í íslenskri byggingarlist þó hann hefði ekki formlega menntun sem arkitekt. Einar teiknaði m.a. Gömlu loftskeytastöðina við Suðurgötu, Kennaraskólann við Laufásveg og Fríkirkjuveg 11.

Heimild 
 Einar (Ingibergur) Erlendsson

Íslenskir arkitektar
Græna vítið

Græna vítið er unglingasaga eftir Henri Vernes.

Söguþráður 
„Samkvæmt skýrslu þeirri, sem sérfræðingar við mannfræðistofnunina í London hafa tekið saman, hefur fengizt vissa fyrir því, að mannabein þau, sem fundust við bakka Rio Kuluene í Brazilíu, geta ekki átt rót sína að rekja til rannsóknarleiðangurs Fawcett ofursta.“ Þessi fregn, sem útvarpið bar að eyrum þeirra Bob Morans og vinar hans, Alejandro Riasar, verður upphafið að röð óvenjulegra atburða, sem þessir tveir vinir verða þátttakendur í, þó að þeim sé það þvert um geð. Áður en þeir vita almennilega af, eru þeir komnir á slóð hins sögufróða ævintýramanns og landkönnuðar, Fawcett ofursta. - Þeir eru á leið til hinnar leyndardómsfullu höfuðborgar Musuþjóðflokksins, sem allir hafa heyrt getið um í Matto Grosso, "Græna vítinu" svo kallaða, en engin veit, hvar borgin er. Skref fyrir skref brýzt Moran áleiðs að marki sínu, sem á að vera hin leyndardómsfulla borg, - gegnum hinn lífshættulega frumskóg, þar sem slöngur, rándýr, og jafnvel fiskar, sem éta menn, og blóðþyrstir indíánar liggja hvarvetna í leyni. En Bob Moran bítur á jaxlinn - hann veit, hvað bíður hans, ef hann gefst upp. Og að gefast upp er ekki að hans skapi.

Aðalpersónur 
Bob Moran, Don Alejandro Rias, Tsinu, Carlos Paez, Antonio Paez, Coya

Sögusvið 
Matto grosso, Brazilía - Rio de Janeiro, Brazilía

Bókfræði 
 Titill: Græna vítið
 Undirtitill: Æsispennandi drengjabók um afreksverk hetjunnar Bob Moran
 Á frummáli: Sur la piste de Fawcett
 Upprunalegur útgefandi: Gérard & Co.
 Fyrst útgefið: 1954
 Höfundur: Henri Vernes
 Þýðandi: Magnús Jochumsson ?
 Útgefandi: Prentsmiðjan Leiftur Hf.
 Útgáfuár: 1961

Bækur eftir Henri Vernes
Bókaárið 1954